30/05/2013 | Administración LocalMunicipal
Culleredo
Medio, Obras e Servizos
Expediente 573/2012 D. Antonio Folgar Alvedro; limpeza de fincas

KDA Intentada a notificación sobre expediente de limpeza de finca a D. Antonio Folgar Alvedro, no último enderezo coñecido e non sendo posible practica-la mesma, de conformidade co disposto no art.59.4 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, procédese á súa notificación a través da publicación do presente. Por resolución do Concelleiro da Área de medio ambiente, servizos e obras de data 26/07/2012 incoouse expediente sobre orde de execución para o restablecemento das condicións de seguridade e salubridade, de acordo co deber de conservación establecido no artigo 199 da Lei 9/2002, de 30 de decembro, de Ordenación urbanística e protección do medio rural de Galicia, e en relación coas previsións dos artigos 21 e 22 da Lei 3/2007 de 9 de abril, de prevención e defensa contra os incendios forestais de Galicia, respecto do terreo propiedade de Don Antonio Folgar Alvedro, situado en Avda. Portádego con referencia catastral 0074218NH5907S0001KJ. Intentada a notificación da resolución ao Sr. Folgar Alvedro resultou imposible a mesma, polo que se procedeu coa súa publicación no BOP nº 200 de 19 de outubro de 2012. Visto o informe emitido pola enxeñeira técnica agrícola municipal de data 12 de marzo de 2013, no que se informa de que non se procedeu ao cumprimento do ordeado. Considerando o disposto na disposición transitoria décima da Lei 7/2007 de 28 de xuño de montes de Galicia (DOG 23/07/2012), que modifica a Lei 3/2007, de 9 de abril, de prevención e defensa contra os incendios forestais de Galicia, e que sinala respecto dos procedementos en tramitación: “1. Aos procedementos iniciados ao abeiro da normativa existente con anterioridade á entrada en vigor desta lei seralles aplicable a normativa vixente no momento da súa iniciación, agás o disposto no punto seguinte ou nos casos en que o previsto nesta lei sexa máis favorable para o interesado.(.)” Considerando que segundo dispón o artigo 199.1 da Lei 9/2002, de 30 de decembro, de Ordenación urbanística e protección do medio rural de Galicia, os propietarios de toda clase de terreos, urbanizacións de iniciativa particular, edificacións e carteis deberán mantelos nas condicións establecidas no artigo 9 da devandita Lei. (condicións de funcionalidade, seguridade, salubridade, ornato público e habitabilidade, segundo o seu destino, e de acordo coas normas de protección do medio ambiente, do patrimonio histórico e da rehabilitación). Considerando que o parágrafo segundo do artigo 199 anteriormente citado dispón que os Concellos ordenarán, de oficio ou por instancia de calquera interesado, mediante o correspondente expediente e logo da audiencia dos interesados, a execución das obras necesarias para conservar aquelas condicións, con indicación do prazo de realización e que cando a entidade das obras o requira, o concello esixiralle ó obrigado a solicitude de licenza acompañada do proxecto técnico correspondente, engadíndose no parágrafo 4 que no caso de incumprimento da orde de execución de obras, a Administración municipal procederá á execución subsidiaria dela ou á execución forzosa mediante a imposición de multas coercitivas de 300 a 6.000 euros, reiterables ata logra-la execución das obras ordenadas. Considerando que, en relación ao respecto da defensa de persoas e bens, a nova redacción do artigo 21 da Lei 3/2007 reduce a distancia na que se debe xestionar a biomasa por parte do interesado, e a distancia na que non poderá haber as especies sinaladas na disposición adicional terceira desa lei, procedería aplicar a nova esixencia, limitando a presencia das especies enumeradas no anexo dentro dos 30 primeiros metros: “21.1. Nos espazos previamente definidos como redes secundarias de faixas de xestión de biomasa nos plans municipais de prevención e defensa contra os incendios forestais, será obrigatorio para as persoas responsables, nos termos establecidos no artigo 21 ter desta lei, xestionar a biomasa vexetal nunha franxa de 50 metros perimetral ao solo urbano, de núcleo rural e urbanizable delimitado, así como arredor de edificacións, vivendas illadas e urbanizacións, depósitos de lixo, parques e instalacións industriais, situadas a menos de 400 metros do monte, de acordo cos criterios para a xestión de biomasa estipulados nesta lei e na súa normativa de desenvolvemento. Ademais, nos primeiros 30 metros non poderá haber as especies sinaladas na disposición adicional terceira desta lei. As distancias mediranse desde o límite do solo urbano ou núcleo rural, de ser o caso. As distancias no caso de edificacións, vivendas illadas ou urbanizacións mediranse desde o seu paramento. No caso de depósitos de lixo, parques e instalacións industriais, mediranse desde o límite das instalacións.” En vista do novo artigo 21 ter, que se inclúe na Lei de prevención e defensa contra os incendios forestais de Galicia pola modificación introducida pola Lei 7/2007 de 28 de xuño, de montes de Galica, que se redacta do seguinte xeito: Para os efectos do establecido nos artigos 20 bis, 21 e 21 bis, entenderase por persoas responsables as persoas titulares do dereito de aproveitamento sobre os terreos forestais e os terreos situados nas zonas de influencia forestal en que teñan os seus dereitos para os supostos dos artigos 21 e 21 bis, así como as administracións, as entidades ou as sociedades que teñan encomendada a competencia sobre a xestión, ou cedida esta en virtude dalgunha das formas previstas legalmente, das vías de comunicación e das liñas de transporte de enerxía eléctrica para os supostos referidos no artigo 20 bis e na alínea b) do artigo 21 bis, se é o caso. En solo urbano, de núcleo rural e urbanizable delimitado, aplicaranse subsidiariamente os criterios establecidos nos artigos 20 bis, 21, 21 ter, 22 e 23, agás aprobación específica de ordenanza municipal ou na falta dela, que poderá elaborarse de conformidade co artigo 16 desta lei”. Considerando que a nova redación do artigo 22 tamén amplía o prazo para proceder á execución da xestión da biomasa no ámbito das redes secundarias, que deberá facerse antes do 30 de xuño de cada ano, polo que sería de aplicación a vixente redación: “1. As persoas físicas ou xurídicas responsables, segundo o disposto no artigo 21 ter, procederán á execución da xestión da biomasa no ámbito das redes de faixas de xestión de biomasa antes do 30 de xuño de cada ano e consonte os criterios establecidos por orde da consellaría competente en materia forestal.2. No suposto de incumprimento do disposto no número anterior, os entes locais, no caso do artigo 21 e nas faixas laterais das redes viarias da súa titularidade, así como a consellaría competente en materia forestal nos restantes casos, poderán notificar, de oficio ou por instancia de parte, ás persoas responsables a súa obriga de xestión da biomasa vexetal, advertíndoas da posibilidade de execución subsidiaria no caso de incumprimento e sen prexuízo da instrución do procedemento sancionador que corresponda e da aplicación de multas coercitivas, se é o caso.3. Se no prazo máximo de quince días naturais os citados titulares non acometen a xestión da biomasa, as citadas administracións públicas, consonte as atribucións competenciais definidas con anterioridade, poderán proceder á execución subsidiaria dos traballos de xestión de biomasa, repercutíndolles os custos ás persoas responsables segundo o disposto no artigo 21 ter.4. No caso de execución subsidiaria, as persoas responsables segundo o disposto no artigo 21 ter están obrigadas a facilitarlles os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión.” Considerando que a Lei 3/2007 de 9 de abril, de prevención e defensa contra os incendios forestais de Galicia dispón como competencia das entidades locais: “(.) d) A ordenación da execución das obras necesarias para conservar e manter o solo e a biomasa vexetal nas condicións precisas que eviten os incendios, en consonancia cos artigos 199.2 e 9.4 da Lei 9/2002, do 30 de decembro, de ordenación urbanística e protección do medio rural de Galicia, e de xeito máis concreto a ordenación e execución subsidiaria da xestión da biomasa nos termos dos artigos 22 e 23 desta lei, contando para iso coa colaboración técnica e/ou económica da Xunta de Galicia nos termos previstos no artigo 59 desta lei conforme o establecido no artigo 331.1 da Lei 5/1997, do 5 de agosto, de Administración local de Galicia.” En virtude do exposto, e segundo a delegación de competencias efectuada por resoluciónd a Alcaldía de data 14/11/2011 (BOP nº 222 de 22/11/2011) Primeiro.- Ordenar a Don Antonio Folgar Alvedro como propietario do terreo situado en Avda. Portádego, con referencia catastral 0074218NH5907S0001KJ, a realización dos traballos de tala e roza que resulten necesarios para mantelos nas debidas condicións de seguridade/salubridade. Os indicados traballos presupostáronse polos servizos técnicos municipais en 393,07 euros, en aplicación do prezo público pola prestación do servizo de tala e roza no Concello de Culleredo (BOP A Coruña, de 5 de outubro de 2010). Segundo.- As referidas tarefas de limpeza, tala e roza, deberán executarse polo propietario, no prazo dun mes a contar dende o día seguinte ao da notificación da presente Resolución. Terceiro.- Apercibir a Don Alberto Manuel Compais Apesteguia que, transcorrido o indicado prazo sen ter executado os traballos, procederase polo Concello á súa execución subsidiaria repercutíndolle á sús costa os custos, ou á execución forzosa con imposición de multas coercitivas de 300 a 6.000 euros, reiterables ata logra-la execución dos traballos ordeados, todo elo sen prexuízo da posible incoación de expediente sancionador coa imposición da multa que legalmente proceda. Cuarto.- Dar traslado do presente acordo á enxeñeira técnica agrícola municipal ao obxecto de que, unha vez transcorrido o prazo concedido aos propietarios para a execución dos traballos de tala e roza, proceda á comprobación da execución do ordenado. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Culleredo, 23 de maio de 2013. O Concelleiro delegado da Área de Medio Ambiente, Servizos e Obras Asdo.: Narciso Marzoa Martínez P. D. (Resolución de 10.05.2013)